CELEX: 32014D0032
Language: et
Date: 2014-07-09 00:00:00
Title: 2014/527/EL: Euroopa Keskpanga otsus, 9. juuli 2014 , millega tunnistatakse kehtetuks otsused EKP/2013/22 ajutiste meetmete kohta seoses Küprose Vabariigi poolt emiteeritud või täielikult tagatud turukõlblike võlainstrumentide kõlblikkusega ja EKP/2013/36 täiendavate ajutiste meetmete kohta seoses eurosüsteemi refinantseerimisoperatsioonide ja tagatise kõlblikkusega (EKP/2014/32)

13.8.2014   
            
            
               ET
            
            
               Euroopa Liidu Teataja
            
            
               L 240/26
            
         EUROOPA KESKPANGA OTSUS,
   9. juuli 2014,
   millega tunnistatakse kehtetuks otsused EKP/2013/22 ajutiste meetmete kohta seoses Küprose Vabariigi poolt emiteeritud või täielikult tagatud turukõlblike võlainstrumentide kõlblikkusega ja EKP/2013/36 täiendavate ajutiste meetmete kohta seoses eurosüsteemi refinantseerimisoperatsioonide ja tagatise kõlblikkusega
   
      (EKP/2014/32)
   
   
      (2014/527/EL)
   
   Euroopa Keskpanga nõukogu,
   võttes arvesse Euroopa Liidu toimimise lepingut, eriti selle artikli 127 lõike 2 esimest taanet,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikli 3.1 esimest taanet, artiklit 12.1, artiklit 18 ja artikli 34.1 teist taanet,
   võttes arvesse 20. septembri 2011. aasta suunist EKP/2011/14 eurosüsteemi rahapoliitika instrumentide ja menetluste kohta, (1) eelkõige selle I lisa punkte 1.6, 6.3.1 ja 6.3.2,
   ning arvestades järgmist:
   
               (1)
            
            
               Otsuste EKP/2013/22 (2) ja EKP/2013/36 (3) sisu tuleks hõlmata suunisega EKP/2013/4, (4) mis on peamine õigusakt, mis sätestab ajutised meetmed seoses eurosüsteemi refinantseerimioperatsioonide ja tagatise kõlblikkusega.
            
         
               (2)
            
            
               Selguse ja järjepidevuse tagamise ning eurosüsteemi tagatisvarade raamistiku lihtsustamise huvides kohaldatakse asjaomaseid meetmeid suunise EKP/2013/4 uuesti sõnastamise kaudu.
            
         
               (3)
            
            
               Seetõttu tuleb otsused EKP/2013/22 ja EKP/2013/36 kehtetuks tunnistada,
            
         ON VASTU VÕTNUD KÄESOLEVA OTSUSE:
   Artikkel 1
   Otsuste EKP/2013/22 ja EKP/2013/36 kehtetuks tunnistamine
   1.   Otsused EKP/2013/22 ja EKP/2013/36 tunnistatakse kehtetuks alates 20. augustist 2014.
   2.   Viiteid kehtetuks tunnistatud otsustele käsitatakse viidetena suunisele EKP/2014/31.
   Artikkel 2
   Jõustumine
   Käesolev otsus jõustub 9. juulil 2014.
   
      Frankfurt Maini ääres, 9. juuli 2014
      
         
            EKP president
         
         Mario DRAGHI
      
   
   
      (1)  ELT L 331, 14.12.2011, lk 1.
   
      (2)  5. juuli 2013. aasta otsus EKP/2013/22 ajutiste meetmete kohta seoses Küprose Vabariigi poolt emiteeritud või täielikult tagatud turukõlblike võlainstrumentide kõlblikkusega (ELT L 195, 18.7.2013, lk 27).
   
      (3)  26. septembri 2013. aasta otsus EKP/2013/36 täiendavate ajutiste meetmete kohta seoses eurosüsteemi refinantseerimisoperatsioonide ja tagatise kõlblikkusega (ELT L 301, 12.11.2013, lk 13).
   
      (4)  20. märtsi 2013. aasta suunis EKP/2013/4 täiendavate ajutiste meetmete kohta seoses eurosüsteemi refinantseerimisoperatsioonide ja tagatise kõlblikkusega ning millega muudetakse suunist EKP/2007/9 (ELT L 95, 5.4.2013, lk 23).